laion/Wikipedia-Exotic huggingface dataset:
כינים

כינים (שם מדעי: Phthiraptera) הם סדרה של חרקים בעלי גלגול חסר המונה כ-5,000 מינים. הכינים הן טפילים חיצוניים של בעלי דם חם. רוב מיני הכינים הם טפילי עופות ומיעוטם טפילי יונקים. סדרת הכינים מתחלקת לשתי תת-סדרות: כינים כוססות וכינים מוצצות. הכינים הכוססות ניזונות מפיסות עור, ופסולת אורגנית, ואילו הכינים המוצצות ניזונות מדם הפונדקאי. עם הכינים המוצצות נמנים שני מינים טפילי אדם: Pediculus humanus (הכולל 2 תת-מינים: כינת הראש, כינת הגוף) וכינת הערווה. הכינים הן חרקים חסרי כנפיים, בעלי גוף שטוח. אורך הכינה הבוגרת 0.4 מ"מ – 10 מ"מ. למינים רבים יש לוחות קשיחים בגב, בבטן או בצדדים, התומכים בבטן כשהיא מתמלאת במזון. בבטן הכינה 11 פרקים. לחלק מהמינים אין עיניים או שהן מנוונות. גפי הפה מורכבות משלושה דוקרנים: העליון משמש למציצה והתיכון להפרשת רוק. החדק נוצר מהשפה העליונה שעליה שיניים קטנות האוחזות בפונדקאי בעת המציצה. הכינה מותאמת לסוג פונדקאי מסוים, ונדיר למדי שזן אחד של כינה יהיה טפיל לכמה מיני יונקים בהם האדם. לעיתים מותאמות הכינים גם לאזור מסוים בגופו של הפונדקאי, כגון: ראש (הנקראת גם כינת הראש) או ערווה. ביצי הכינים מודבקות לשיער הפונדקאים. השלב הצעיר של הכינה, זה הבוקע מהביצה, נקרא נימפה, הוא דומה לבוגרים, מלבד שינויים גופניים קטנים כמו אברי מין לא מפותחים. ישנם סוגים רבים של כינים. בין הסוגים הידועים ניתן למנות את כינת הראש (Pediculus humanus capitis) הנטפלת לקרקפת של בני אדם, כינת הגוף וכינת הערווה, הנטפלת לאיברי המין, ולעיתים אף לגבות, לריסים, לשפם או זקן, ולבית השחי. כינת הראש על מקל ניקוי אוזניים תקריב של כינת הראש בדיקת כינים במשפחה נפוליטנית. תצלום של ג'ורג'ו סומר בספרות המדעית יש המתייחסים לכינים (Phthiraptera) כאל סדרה, אך יש המגדירים את הכינאים (Psocodea) כסדרה ואת הכינים כפארבו-סדרה ואף כתת-פארבו-סדרה [1] הספר הפופולרי לילדים "הכינה נחמה" של מאיר שלו, מתאר את הרפתקאותיה של כינה. כינת הראש כינים, באתר ITIS (באנגלית) כינים, באתר NCBI (באנגלית) כינים, באתר Animal Diversity Web (באנגלית) כינים, באתר האנציקלופדיה של החיים (באנגלית) כינים, באתר GBIF (באנגלית) כינים, באתר אנציקלופדיה בריטניקה (באנגלית) רינה זיסמנוביץ, הכינים חזרו: איך להעלים אותן מהראש?, באתר ynet, 2 בספטמבר 2014 ההורג כינה בשבת כהורג גמל בשבת?, מאת פרופ' מרדכי כסלו, http://132.70.42.12/AB_project/publications/attachments/12.pdf (אורכב 06.06.2020 בארכיון Wayback Machine) ערך זה הוא קצרמר בנושא פרוקי-רגליים. אתם מוזמנים לתרום לוויקיפדיה ולהרחיב אותו.
Loaded

Loaded הוא אלבומה הרביעי של להקת הוולווט אנדרגראונד. הוא יצא בספטמבר 1970, חודש לאחר עזיבתו של לו ריד את הלהקה. שם האלבום נוצר כתגובה לדרישתה של חברת התקליטים אטלנטיק ל"אלבום עמוס (Loaded) בלהיטים" ולהתרחקות נוספת מהסגנון הפרוע ומשירי הסקס והסמים של אלבום הבכורה. ריד חיבר את כל שירי האלבום ולאחר יציאתו התלונן על עריכתו ועריכת סדר השירים מחדש בניגוד להסכמתו, כולל הסרת בית שלם מן השיר "Sweet Jane". האלבום כולל שניים משיריה הידועים והמצליחים ביותר של הלהקה, "Sweet Jane" ו-"Rock and Roll" (שריד המשיך לבצע בהופעות עוד שנים רבות) והוא הפך לאלבומה הראשון של הוולווט אנדרגראונד שזכה להצלחה בולטת בתחנות הרדיו. הסולן הבא של הלהקה, דאג יול, שר כסולן מוביל בארבעה שירים בעידודו של ריד, ביניהם ב-"New Age" שהוא הומאז' סרקסטי לשחקנית הקולנוע קים נובאק. המתופפת מורין טאקר הייתה בהיריון בעת הקלטת האלבום והיא הוחלפה בידי בילי יול, אחיו הצעיר של דאג יול. Who Loves the Sun – 2:50 Sweet Jane – 3:55 Rock and Roll – 4:47 Cool It Down – 3:05 New Age – 5:20 Head Held High – 2:52 Lonesome Cowboy Bill – 2:48 I Found a Reason – 4:15 Train Round the Bend – 3:20 Oh! Sweet Nuthin' – 7:23 מידע על האלבום Loaded באתר MusicBrainz מידע על האלבום Loaded באתר AllMusic האלבום Loaded באתר Discogs האלבום Loaded באתר ספוטיפיי
בריומאים

בַּרְיוֹמָאִים (שם מדעי: Ephemeroptera), סדרה עתיקה של חרקים בעלי גלגול חסר המונה כ-2,500 מינים. הבריומאים מבלים את רוב מחזור החיים בשלב הנימפה. בתצורה הבוגרת שלהם, בה הם מתרבים, הם נמצאים רק זמן קצר, בין כחצי שעה לימים ספורים. חייו הקצרים של הבריומאי הבוגר מעניק לסדרה את שמה (בר-יום = בן יום). חרקים אלה מגיעים עד לאורך 5 עד 30 מ"מ בהתאם למין. הגדול שביניהם מעולם (אם כי הדבר מצוי בוויכוח מדעי) היה הבוחופלביה עם מוטת כנפיים של 45 מ"מ, מבין גדולי החרקים מעולם. לנימפה רגליים קדמיות קצרות, מחושים גדולים וזימים משני צדי הבטן לצורך נשימה במים. הן חיות במשך חודשים ספורים עד שנים ספורות, במהלכן הן משילות את עורן בין עשרים לשלושים פעמים. הגלגול נעשה במים מתוקים, והנימפה יוצאת מהמים ליבשה או שהיא צפה על פני המים. תהליך הפיכת הטרום בוגר לבוגר הוא מהיר למדי ויכול להתרחש תוך מספר דקות. לבוגרים עיניים מפותחות וגפי פה מנוונים. חייהם הבוגרים קצרים ביותר עקב אי יכולתם להזין את עצמם. הבריומאים מעופפים בקבוצות. הביצים מוטלות למים תוך כדי תעופה.[דרוש מקור] מדיה וקבצים בנושא בריומאים בוויקישיתוף בריומאים, באתר ITIS (באנגלית) בריומאים, באתר NCBI (באנגלית) בריומאים, באתר Animal Diversity Web (באנגלית) בריומאים, באתר האנציקלופדיה של החיים (באנגלית) בריומאים, באתר GBIF (באנגלית) בריומאים, באתר אנציקלופדיה בריטניקה (באנגלית) בעבר היה בשימוש גם השם בר-יומניים (שמוחה מצליח, "הבר-יומניים (LOPHEMCROPTERA) של ארץ ישראל", עבודה לקבלת תואר שני, אוניברסיטת תל אביב, 1972.
The Velvet Underground (אלבום)

The Velvet Underground הוא אלבומה השלישי של הוולווט אנדרגראונד ואלבומה הראשון עם דאג יול שהחליף את ג'ון קייל. הוא הוקלט במהירות גדולה יחסית בסתיו 1968 ומסמל שינוי קיצוני בצלילה ובגישתה של הלהקה, המיוחס בעיקר לעזיבתו של קייל שנחשב לחבר האוונגרדי ביותר בלהקה, וכן לגנבתם של המגברים בהם השתמשה הלהקה זמן קצר לפני תחילת ההקלטות. "הוולווט אנדרגראונד" הוא אלבומה הראשון של הלהקה בחברת MGM רקורדס לאחר שני אלבומים בחברת וורב רקורדס שהתמחתה בג'אז. האלבום מכיל ברובו שירים שקטים ורגועים והשפעתו של אנדי וורהול על הלהקה כבר אינה מורגשת כלל באלבום, מלבד העטיפה שצולמה בידי בילי ניים, צלם מאולפני "הפקטורי" של וורהול, והאישה הטרנסג'נדרית קנדי דרלינג עליה נכתב השיר הפותח "Candy Says". השיר האחרון "After Hours" מבוצע בידי המתופפת מורין טאקר המלווה בגיטרה אקוסטית ובגיטרה בס. כל השירים מאת ריד. Candy Says – 4:02 What Goes On – 4:52 Some Kinda Love – 4:00 Pale Blue Eyes – 5:38 Jesus – 3:22 Beginning to See the Light – 4:38 I'm Set Free – 4:01 That's the Story of My Life – 1:56 The Murder Mystery – 8:53 After Hours – 2:07 מידע על האלבום The Velvet Underground באתר MusicBrainz מידע על האלבום The Velvet Underground באתר AllMusic האלבום The Velvet Underground באתר Discogs
קדומי-הלסת

קדומי-הלסת או נַתְרָנָאִים (שם מדעי: Archaeognatha) היא סדרה של חרקים חסרי כנפיים הכוללת כ-350 מינים בשתי משפחות שונות. זו אחת הסדרות הוותיקות ביותר שלא השתנו אבולוציונית ונציגים ממנה נמצאו עוד מתקופת הדבון. משמעות השם המדעי מגיעה מיוונית: קדום "Archaeos" לסת "gnatha" ונובעת מצורת הלסת בעלת condyle אחד ולא שניים כבשאר החרקים. בעבר סדרה זו הייתה מאוחדת עם זנבזיפאים מאחר שלשתי הסדרות צורה חיצונית דומה עם שלושה "זנבות" (שני גנובתנים ארוכים, ביניהם יש תוספתן אמצעי). משפחה הנתרניים (Machilidae) נתרן ישראלי Charimachilis palaestinensis נתרן תלת-קוצי Silvestrichilis trispina נתרן קשקשי Lepismachilis נתרן שטיניץ Haslundiella steinitzi Allopsontus (Machilanus) hebraeus Praetrigoniophthalmus gigas אנציקלופדיית החי והצומח של ארץ ישראל, כרך 3 עמוד 44. זנבזיפאים סדרה דומה, היו מאוחדות בעבר. מדיה וקבצים בנושא קדומי-הלסת בוויקישיתוף קדומי-הלסת, באתר ITIS (באנגלית) קדומי-הלסת, באתר NCBI (באנגלית) קדומי-הלסת, באתר Animal Diversity Web (באנגלית) קדומי-הלסת, באתר האנציקלופדיה של החיים (באנגלית) קדומי-הלסת, באתר GBIF (באנגלית) ערך זה הוא קצרמר בנושא פרוקי-רגליים. אתם מוזמנים לתרום לוויקיפדיה ולהרחיב אותו.
אנונה

אנונה (שם מדעי: Annona) היא סוג במשפחת האנוניים (אנ'), שמוצאם ביבשת אמריקה. הסוג כולל מעל 100 מינים של עצים ושיחים סובטרופיים, ולרבים מהם פרי ראוי למאכל אדם. פרח האנונה הוא פרוטוגני, בשלב הראשון נקבה ולאחר מכן הופך הפרח למצב זכרי, פרחי האנונה בעלי 3 עלי כותרת, במצב הנקבי הם בשרניים, במצב הזכרי האבקנים בצבע חום והצלקת התייבשה והיא בצבע חום בהיר. אנונת הכלאיים – המין הנפוץ בישראל; הכלאה בין אנונה חלקה לבין אנונה קשקשית. אנונה חלקה (Annona cherimola) (אנ') – פופולרי מאוד בצ'ילה למרות שלא שם מקורו. עקב כך זכה לתואר "הפרי הלאומי" של המדינה. אנונה קשקשית – עץ נמוך, מקורו בשפלות הטרופיות של אמריקה המרכזית. מגדלים אותו גם בישראל. אנונה, באתר ITIS (באנגלית) אנונה, באתר NCBI (באנגלית) אנונה, באתר האנציקלופדיה של החיים (באנגלית) אנונה, באתר Tropicos (באנגלית) אנונה, באתר GBIF (באנגלית) אנונה, באתר IPNI (באנגלית) ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
מנוחה נכונה

האם התכוונתם ל... "מנוחה נכונה" - ביטוי המופיע בתחילתה של תפילת "אל מלא רחמים" הנאמרת על המת. מנוחה נכונה (ספר) – ספר של עמוס עוז מנוחה נכונה (עמותה) – עמותה למען קבורה אזרחית חלופית
כרייסטצ'רץ'

כרייסטצ'רץ' (באנגלית: Christchurch, במאורית: Ōtautahi) היא בירת מחוז קנטרברי שבניו זילנד. זוהי העיר הגדולה ביותר באי הדרומי והעיר השלישית בגודלה בניו זילנד (אחרי אוקלנד וולינגטון) - אוכלוסייתה 390,300 תושבים נכון לשנת 2010. היא נמצאת על חופו המזרחי של האי הדרומי, מצפון לחצי האי בנקס, ודרומית למפרץ פגסוס. העיר נקראת על שם מכללת כרייסט צ'רץ', המכללה הגדולה ביותר באוניברסיטת אוקספורד. במרכז העיר עמדה קתדרלת כרייסטצ'רץ'. באזור העיר כרייסטצ'רץ' נמצאו שרידים להתיישבות מוקדמת של מאורים, ככל הנראה לצורך ציד מואה עונתי. את בתיה הראשונים של העיר בנו בשנות הארבעים של המאה ה-19 ציידי לווייתנים, אך רק ב-16 בדצמבר 1850 הגיעה קבוצת המתיישבים הראשונה, 792 נפש, שהגיעו בעידוד הכנסייה האנגליקנית להקים עיר אנגלית שבמרכזה קתדרלה ומכללה. שש שנים לאחר מכן, ב-31 ביולי 1856 הוכרזה כרייסטצ'רץ' כעיר על ידי הכתר הבריטי, והייתה לעיר הראשונה בניו זילנד. החל משנותיה הראשונות הוקצו שטחים נרחבים בעיר לפארקים ולגנים, פארק הגלי (Hagley Park) המשתרע על פני 1600 דונם הוקם בשנת 1855, והגנים הבוטניים של כרייסטצ'רץ' (300 דונם) הוקמו בשנת 1863. מדיניות זו נשמרה גם בהמשך והעיר מלאה בפארקים ציבוריים ובחצרות פרטיות מטופחות, עובדה שהעניקה לה את הכינוי עיר הגנים (The Garden City). בשנת 1867 הוקם מוזיאון כרייסטצ'רץ'. כרייסטצ'רץ' בנויה כולה במישור, מטרים ספורים מעל פני האוקיינוס השקט. היא נתחמת על ידי נהר ואימקרירי (Waimakariri) מצפון, האוקיינוס השקט ממזרח והאזור הגעשי של פורט הילס (Port hills) מדרום. ממערב משתרעים מישורי קנטרברי. קתדרלת קרייסט צ'רץ', שהייתה לאחד מסמליה של העיר, נמצאת במרכז העיר וסביבה ארבע השדרות המרכזיות. שדה התעופה הבינלאומי של כרייסטצ'רץ' נמצא ממערב לעיר. ב-15 במרץ 2019 בוצע בעיר טבח המוני, שבו רוצח אוסטרלי רצח 51 מתפללים מוסלמים בשני מסגדים בעיר. ב-4 בספטמבר 2010 פקדה את האזור רעידת אדמה בעוצמה 7.1 בסולם ריכטר. מוקד הרעש היה 40 ק"מ ממערב לעיר ליד העיר דרפילד וגרם לנזקים קלים בלבד למבנים ולשני פצועים קשה. ב-21 בפברואר 2011 פקדה את העיר רעידת אדמה רבת היקף בעוצמה 6.3 בסולם ריכטר. מוקד הרעש היה 10 ק"מ מדרום-מזרח העיר. הרעידה גרמה לנזק רב בעיר, ולעשרות הרוגים. בעיר קרסו מבנים רבים ובהם מגדל קתדרלת כרייסטצ'רץ'. מומחים מעריכים כי רעידת אדמה זו היא רעידת משנה חזקה לרעידת האדמה מספטמבר 2010. לכרייסטצ'רץ' יש ברית ערים תאומות עם הערים: הרפובליקה העממית של סין לאנג'ואו, גאנסו, הרפובליקה העממית של סין (מ־1984) אוסטרליה אדלייד, אוסטרליה (מ־1972) יפן קוראשיקי (אנ'), יפן (מ־1973) ארצות הברית סיאטל, וושינגטון, ארצות הברית (מ־1981) אנגליה כרייסטצ'רץ (אנ'), אנגליה (מ־1972) הרפובליקה העממית של סין ווהאן, חוביי, הרפובליקה העממית של סין (מ־2006) אתר האינטרנט הרשמי של כרייסטצ'רץ' אביאל מגנזי, אביו של ההרוג בניו-זילנד: "לפחות הם לא סבלו", באתר ynet, 1 במרץ 2011 כרייסטצ'רץ', באתר אנציקלופדיה בריטניקה (באנגלית) אתר הלשכה המרכזית לסטטיסטיקה הניו זילנדי מידע על רעידת האדמה מאתר GeoNet מידע על רעש האדמה מאתר GeoNet
מערת הדובים

מערת הדובים (ברומנית: Peștera Urșilor) היא מערה גדולה במועצה פיאטרואסה (Pietroasa), במחוז ביחור שבהרי הקרפטים המערביים ברומניה. המערה נמצאת בקרבת היישוב קישקאו (Chişcău), בגובה 482 מטר מעל פני הים. המערה התגלתה בעקבות פיצוצי דינמיט שנערכו במכרה שיש ב-17 בספטמבר 1975. אורך המנהרה כ-1,500 מטר ולאחר כניסה משותפת מתחלקת המנהרה לשני מפלסים: מפלס עליון באורך 488 מטר, שהועמד לרשות התיירים, ומפלס תחתון באורך 521 מטר, השמור למחקרים מדעיים. שם המערה נקבע על פי הכמויות הגדולות של עצמות דובי מערות שנמצאו בתוכה. על פי הממצאים מניחים שהמנהרה נחסמה לפני כ-150,000 שנים וכלאה בתוכה כ-140 דובים. לאחר חמש שנות הכנה נפתחה המערה לציבור הרחב בשנת 1980. במקום מבקרים כ-200,000 תיירים בשנה. מסלול התיירים מחולק לשלוש גלריות ושלושה אולמות: "גלריית הדובים" המכונה גם "גלריית העצמות" "גלריית אמיל רקוביצה", על שמו של אמיל רקוביצה, ביולוג וחוקר מערות רומני שהיה גם נשיא האקדמיה הרומנית "גלריית הנרות" "אולם הנרות" "אולם הספגטים" "אולם העצמות" פנים המערה שפע של נטיפים וזקיפים מפגש בין נטיף וזקיף מדיה וקבצים בנושא מערת הדובים בוויקישיתוף אתר האינטרנט הרשמי של מערת הדובים מראות ממערת הדובים
אגם מרקאיבו

אגם מרקאיבו הוא האגם הגדול ביותר בדרום אמריקה. שטחו 13,210 קמ"ר, הוא שוכן בוונצואלה ומחובר למפרץ ונצואלה על ידי תעלת שיוט מלאכותית. בתחילת המאה העשרים התגלו באגם כמויות גדולות של נפט, ונבנו על ידי ממשלות ונצואלה בתי זיקוק באגם. עתודות הנפט באגם נחשבות כעוגן הכלכלי של ונצואלה אך העתיד טמון במרבצי הנפט האקסטרה-כבד הרבים שנתגלו ברצועת אורינוקו. בצפונו של האגם בנוי גשר גנרל רפאל אורדנטה (אנ'), המחבר במדינת סוליה את העיר מרקאיבו עם שאר חלקי ונצואלה. אורכו של הגשר כ-8.7 ק"מ ובנייתו הסתיימה בשנת 1962. האזור מאופיין ברמת ברקים גבוהה - הברקים של קאטאטומבו. מדיה וקבצים בנושא אגם מרקאיבו בוויקישיתוף אגם מרקאיבו, באתר אנציקלופדיה בריטניקה (באנגלית) ערך זה הוא קצרמר בנושא גאוגרפיה של ונצואלה ובנושא ימות ואגמים. אתם מוזמנים לתרום לוויקיפדיה ולהרחיב אותו.
מטימאו

מטימאו (באנגלית: Mattimeo) הוא ספר מסדרת ספרי רדוול של בראיין ג'ייקס. שנים לאחר ניצחון אנשי רדוול על קלוני-מגלב וכנופייתו, פוקדים את טירת רדוול צרות חדשות. כל ילדי המקום, ובהם מטימאו בנו של מתייאס הלוחם ואשתו דגניה נחטפו באמצע החגיגה השנתית לניצחון על קלוני. החוטף הוא השועל סלייגר, שאימו, סלה השועלה שימשה כמרגלת כפולה בימי המלחמה בקלוני. כאשר גילו זאת תושבי רדוול, גירשו אותה מהטירה. סלייגר פגש בנחש אשמדאי והתעמת איתו, וכתוצעה מכך הושחתו פניו. כנקמה, חטף בעזרת כנופייתו את כל הילדים ברדוול, במטרה להביאם לארץ נום הרחוקה, שם יחיו כעבדים. ההורים ובראשם מתייאס, צריכים להפוך שוב לצבא ולהחזיר את ילדיהם. תושבי הטירה מנסים לעזור להם מרחוק, אך בזמן שכול הלוחמים עזבו תוקף העורב גנרל מקור ברזל וצבא העורבים שלו את הטירה. לראשונה ניצבות בני אנשי רדוול שתי מטרות: החזרת הילדים והריגת סלייגר, והצלת הטירה מפני צבא העורבים. מטימאו, באתר OCLC (באנגלית) ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
תיקון טעות

האם התכוונתם ל... תיקון טעות (עיתונות) – הודעה המודפסת בעיתון ומדווחת על טעות שנפלה בגיליון קודם של העיתון תיקון טעות (ספר) – קובץ מאמרים מאת בני מוריס תיקון טעות (חקיקה) – תיקון טעות בנוסח החוק שפורסם אראטה – דף תיקוני טעויות המצורף לספר, כדי להסב את תשומת לב הקורא לטעויות שנפלו בו והתגלו רק לאחר הדפסתו
לוקאויל

שגיאות פרמטריות בתבנית:חברה מסחרית שימוש בפרמטרים מיושנים [ אנשי מפתח ] לוקאויל (ברוסית: ЛУКОЙЛ, באנגלית: LUKOIL) היא אחת מחברות הנפט הרוסיות הגדולות ביותר, השנייה מבחינת הפקת הנפט ברוסיה. שמה של החברה בא מהאותיות הראשונות של שמות ערי הנפט (לנגפס (אנ'), אוראי (אנ'), קוגלים (אנ')) ומהמילה "אויל" (מאנגלית: oil - נפט) לוקאויל היא החברה הציבורית השנייה בגודלה בכמות משאבי הנפט והגז שברשותה (שנייה רק לאקסון מוביל). משאבי הנפט שלה מהווים כ־1.3% ממצבורי הנפט העולמיים. מטה החברה בארצות הברית ממוקם בעיירה איסט מדו (אנ') שבמדינת ניו יורק. השם נוצר ממיזוג שלוש חברות רוסיות בשנת 1991. החברה עורכת חיפושים ויצור של נפט וגז ברוסיה וב־9 מדינות נוספות (בעיקר בברית המועצות לשעבר ובמדינות ערב). החברה מוכרת מוצרי נפט ברוסיה וב־16 מדינות נוספות בהן רוב מדינות מזרח אירופה וארצות הברית. הרכישה הראשונה של חברה ציבורית אמריקנית על ידי תאגיד רוסי נרשמה בשנת 2000, כאשר חברת הנפט הגדולה לוקאויל חתמה על הסכם לרכישת גטי פטרוליאום, בעלת 1,300 תחנות דלק במזרח ארצות הברית. בספטמבר 2004 קנתה חברת האנרגיה הענקית ConocoPhillips כ־7.6% מהחברה ו־20% נוספים כאופציה בעתיד. בעתיד, החברות מקוות לפתח את אחד משדות הנפט הגדולים בעיראק: West Qurna Field. מדיה וקבצים בנושא לוקאויל בוויקישיתוף אתר האינטרנט הרשמי של לוקאויל (באנגלית) אתר האינטרנט הרשמי של לוקאויל (ברוסית) לוקאויל, ברשת החברתית פייסבוק לוקאויל, ברשת החברתית אקס (טוויטר) לוקאויל, ביישום טלגרם לוקאויל, ברשת החברתית אינסטגרם לוקאויל, ברשת החברתית VK לוקאויל, סרטונים בערוץ היוטיוב אליהו חסין, ‏החברה הרוסית הראשונה שתרכוש חברה בורסאית בארה"ב: לוקאויל, באתר גלובס, 6 בנובמבר 2000 ערך זה הוא קצרמר בנושא חברות ובנושא נפט וגז. אתם מוזמנים לתרום לוויקיפדיה ולהרחיב אותו.
קונג פו גמל שלמה דרומי

קונג פו גמל שלמה דרומי (בסינית: 南派螳螂) היא אמנות לחימה סינית. מקור השיטה במקדש הג'וק לאם ג'י במחוז קוונג סאי, שם פותחה במאה ה-19 על ידי הנזיר סאם דארט. תלמידו לי סיאם החל לאמן בשיטה זו בגואנגדונג בדרום סין. אחד מתלמידיו היה צ'אן ייל צ'ונג שחזר לקוונג סאי להמשך אימונים אצל סאם דארט ולאחר זמן מה פתח מרפאה באזור. צ'אן ייל צ'ונג קרא למרפאה שלו קוונג סאי ג'וק לאם גיי טונג לונג פאי (江西竹林) ומכאן שמה של השיטה. תלמידו המפורסם ביותר של צ'אן ייל צ'ונג היה לאם סאנג. בדומה להרבה מסטרים סיניים אחרים, לאם סאנג ברח לארצות הברית ב-1949 בעקבות המהפכה הקומוניסטית, שם לימד את האמנות שלו למספר מצומצם של תלמידים. המוכרים שבהם שעדיין מלמדים כיום הם הנרי פו איי וג'ין פון מארק. למרות השם קונג פו גמל שלמה דרומי, אין סגנון זה דומה כלל לסגנון קונג פו גמל שלמה צפוני (螳螂拳) ומתאפיינת בלחימה פנימית וקרובה. הלחימה נערכת תוך שימוש בהרבה תנועות מהירות מטווח קצר, והפעלת כח בשליטה מלאה. השיטה מכילה טכניקות של צ'י קונג פנימי (Yeul Kung) וחיצוני (Nong Kung) על פי העקרונות של יין ויאנג. K. S. Hsiung Thong Long Quet Tsot (螳螂國術) Kwong Sai Jook Lum (江西竹林) Chow Gar (周家) Chu Gar (朱家) Iron Ox הסגנונות שונים אחד מהשני בהיסטוריה שלהם, אבל בעלי בסיס תנועתי משותף: כוחות קצרים (Inch Power). תנועה זורמת ורכה בעלת כוחות מתפרצים. שימוש נרחב במכות משולבות של ידיים ורגליים. Hakkakungfudxb, K.S.HSIUNG Southern Praying Mantis Kung Fu,U.A.E, Thong Long Quet Tsot (ב־)
קרול מרקוביץ'

קרול מרקוביץ' (ברומנית: Carol Marcovici;‏ 8 ביוני 1938 – 29 בדצמבר 2006) היה זמר ושחקן תיאטרון יהודי ברומניה ובישראל, בשפות יידיש, עברית ורומנית. נולד בעיירה בוחוש, ומגיל ילדות התגורר עם משפחתו בעיר פיאטרה ניאמץ, שם השתתף בחוגים למשחק של בית התרבות המקומי. בגיל 19 החל להשתלם בסטודיו של התיאטרון הממלכתי היידי בבוקרשט אצל אלכסנדרו פינצי וביאטה פרדנוב. ובגיל 21 זכה להופיע לראשונה בתפקיד בהצגה "דעת הקהל" של אאורל סטורין. מרקוביץ' היה שחקן וזמר בולט ברומניה ואחד הכוכבים של התיאטרון הממלכתי היידי. בין ההצגות בהן הופיע ברומניה: "הגולם" מאת ה. לייוויק, "אוריאל אקוסטה" מאת קארל גוצקו, "איוואנוב ואיוואנוב" מאת צ'כוב, "סטמפניו", "נתן החכם", "מותו של סוכן", "היהודיה מטולדו", מאת אלכסנדרו מירודן, לפי ספרו של פויכטוונגר, "הדיבוק" ופרנק החמישי, כמו כן במחזות זמר. הוא עלה לישראל בשנת 1977 ובשנת 1979 החל להופיע בהבימה. בישראל שיחק בתיאטרון הבימה בהצגות כמו: נישואי פיגרו, אופרה בגרוש, משיח (מחזה של יוסף מונדי), "סיפור פשוט" (ד"ר לנגסם), "עלי כינור" (הפריץ), "טרוילוס וקרסידה" (אכילס) ואחרות. לאחר שמונה שנים ב"הבימה" עבר מרקוביץ' לתיאטרון הקאמרי והשתתף בהצגות רבות, ביניהן: עלובי החיים, מבקר המדינה, ריצ'רד השלישי ,"סוגרים את הלילה" ו"מאחורי הגדר". ב-1991 השתתף במחזמר "הערב מחזמר" שהעלה הקאמרי עם ריטה ודודו פישר. כמו כן שיחק בשנית את תפקיד הבישוף במחזמר עלובי החיים בהפקת האופרה הישראלית החדשה. קרול מרקוביץ' הופיע גם בהצגת יחיד עם קטעי משחק ושירה שונים. בשנת 1993 שיחק מרקוביץ בתפקיד אורח בפרק בסדרת הטלוויזיה עניין של זמן ובשנת 1995 שיחק מרקוביץ בתפקיד אורח בפרק בסדרת הטלוויזיה איצ'ה, בכיכובו של ספי ריבלין. ב-1997 השתתף בסרט "מינוטאור". במהלך הקריירה שלו הופיע בהפקות והצגות רבות ביידיש, בכ-120 תפקידים שונים. לאחר עשר שנות משחק ב"קאמרי" הצטרף מרקוביץ' בסוף שנות ה-90 ללהקה הקבועה של "תיאטרון יידישפיל" שם היה שחקן וזמר בולט. שבוע לפני פטירתו הופיע לאחרונה בהצגה "מסעות בנימין השלישי". מרקוביץ' נפטר ממחלת הסרטן בגיל 68, ונקבר בבית העלמין הדרום בחולון, עיר מגוריו. הוא הותיר אחריו את רעייתו, מיכאלה מרקוביץ', בן, בת ונכדים. סולו הר - דור ההתמודדות, הוצאת פפירוס, תל אביב, 1994 (ברומנית) ‏;Solo Har - Generaţia confruntărilor, editura Papyrus, Tel Aviv מדיה וקבצים בנושא קרול מרקוביץ' בוויקישיתוף קרול מרקוביץ', במיזם "אישים" לתיעוד היצירה הישראלית קרול מרקוביץ', באתר סאונדקלאוד (באנגלית) קרול מרקוביץ', באתר Discogs (באנגלית) קרול מרקוביץ', בארכיון הבימה ציפי שוחט, מת שחקן התיאטרון קרול מרקוביץ, בן 68, באתר הארץ, 1 בינואר 2007 כתבה על פטירתו, באתר "הבמה"
המתמחה

המתמחה (באנגלית: The Apprentice) היא תוכנית מציאות אמריקנית ששודרה ברשת NBC החל משנת 2004. מנחה ומפיק התוכנית בגרסת הסלבריטי, בעונתה האחרונה ב-2017, היה מושל קליפורניה לשעבר, ארנולד שוורצנגר. לפניו, ובמשך שנים רבות, מי שהיה הכי מזוהה עם הובלת התוכנית (בגרסתה המקורית ובגרסת הסלבריטי) היה דונלד טראמפ, יזם בנייה, איש עסקים, מיליארדר, ומאוחר יותר גם נשיא ארצות הברית. בתוכנית מתמודדים המתחרים זה בזה במשימות שונות הקשורות למהלכים כלכליים כשהזוכה יקבל משרה באחת מחברותיו הרבות של טראמפ במשכורת נדיבה. במהלך התוכנית מתחלקים ביניהם המתחרים לשתי קבוצות המתחרות זו בזו בפרויקט שונה. בכל פרק הקבוצה המפסידה בתחרות צריכה להגיש את המלצותיה לטראמפ בדבר מי מחבריה יש להדיח עקב הכישלון. טראמפ, בשילוב עם יועציו, "מפטר" את המתמודדים הכושלים לפי ראות עיניו עד שנותר רק אחד - הזוכה. התוכנית ספגה ביקורת עקב הדגש הרב שהיא שמה על קפיטליזם, המניפולציות אליהן היא דוחפת את המתחרים הנאבקים להשאיר את עצמם על חשבון חבריהם לקבוצה ועוד. במסגרת התוכנית טראמפ קידם מספר ממוצריו בהם בין היו המותגים טראמפ סטייקים וטראמפ וודקה. לתוכנית צולמו עד כה 15 עונות והיא אף הולידה ספין אוף, בו מחליפה מרתה סטיוארט את מקומו של טראמפ. כמו כן נוצרו מספר רב של גרסאות זרות לתוכנית, בארצות כמו בריטניה, בלגיה, ברזיל, קולומביה, דנמרק ועוד. סדרות ושעשועונים אחרים שאפו את השראתם מהתוכנית, כך לדוגמה הקומיקאי האמריקאי אנדי דיק יצר תוכנית דומה משלו, "העוזר" ("The Assistant"), בו מתחרים מתמודדים על ההזדמנות להפוך להיות העוזר האישי של דיק תוך כדי השפלות רבות. בעונה השביעית השתנה מעט פורמט התוכנית ברשת NBC, כשהמתחרים הם מפורסמים שונים המנסים לגייס כספים עבור צדקה. כך גם בעונה השמינית, התשיעית והאחת-עשרה. במשך השנים השתתפה איוונקה טראמפ (בתו של דונלד טראמפ מנישואיו הראשונים לאיוונה טראמפ) לצד אביה, גם כן כחלק מצוות ההנחיה והשיפוט, של "המתמחה". העונה העשירית עלתה לשידור בספטמבר 2010, ובה שבה התוכנית לפורמט הרגיל של מתחרים אלמוניים לראשונה מאז העונה השישית. עונת סלבס נוספת עלתה לשידור במרץ 2011, ועונות סלבס נוספות עלו ב-2012, 2013 ו-2015. עונת סלבס נוספת עלתה בינואר 2017, הפעם בהנחיית ארנולד שוורצנגר, זמן קצר בטרם כניסתו של מנחה הוותיק והנודע של "המתמחה", דונלד טראמפ, לתפקיד נשיא ארצות הברית. שוורצנגר הודיע על פרישתו מהתוכנית בתום עונה זו, ולאחר מספר חודשים הודיעה רשת NBC על ביטול התוכנית. לא פעם האשימו יוצרי התוכנית את זכיינית ערוץ 2, קשת, על העתקה של הפורמט ושידורו בתוכנית "השגריר".[דרוש מקור] בישראל שודרה התוכנית האמריקאית המקורית תחילה בערוץ 10, מאוחר יותר בערוץ אקסטרה הוט ולאחר מכן בערוץ הוט 3. "השגריר" – גרסה ישראלית הדומה לפורמט ריאליטי זה מדיה וקבצים בנושא המתמחה בוויקישיתוף אתר האינטרנט הרשמי של המתמחה אתר האינטרנט הרשמי של המתמחה המתמחה, ברשת החברתית פייסבוק המתמחה, ברשת החברתית אקס (טוויטר) המתמחה, ברשת החברתית אינסטגרם המתמחה, סרטונים בערוץ היוטיוב "המתמחה", במסד הנתונים הקולנועיים IMDb (באנגלית) "המתמחה", באתר Rotten Tomatoes (באנגלית) "המתמחה", במסד הנתונים הקולנועיים KinoPoisk (ברוסית) האתר הרשמי מתוך Yahoo! אתר תוכנית הספין אוף של מרתה סטיוארט אתר הגרסה הבריטית לתוכנית נתנאל שלומוביץ, 20 שנה ל"המתמחה", הריאליטי שהזניק את דונלד טראמפ לבית הלבן, באתר הארץ, 9 באוקטובר 2024 NBC Time Line, University of California Press, 2019-12-31, עמ' 323–330